*Η μορφή αυτού του ονόματος στη γλώσσα του προσώπου είναι Pataki Ági.* *Αυτό το άρθρο χρησιμοποιεί τη δυτική σειρά ονομάτων όταν αναφέρεται σε πρόσωπα.*

Η **Άγκι Πατάκι**  (γεν. **Άγκνες Πατάκι**, 5 Σεπτεμβρίου 1951) είναι μοντέλο και παραγωγός ταινιών από την Ουγγαρία. Εμφανιζόταν σε αφίσες για τη σειρά προϊόντων Fabulon της Kőbánya Pharmaceuticals για περίπου δύο δεκαετίες.   Εμφανίστηκε επίσης σε προωθητικές ενέργειες για μάρκες όπως η Pepsi, η Philip Morris, η L'Oréal Professionnel και η Semperit.     Το 2019, σε ηλικία 67 ετών, η Πατάκι έγινε το πρόσωπο στην αφίσα της σειράς αντιρυτιδικών προϊόντων Cell Concept της Helia-D.

Τα πρώτα χρόνια
---------------

Πριν από την Ουγγρική Επανάσταση του 1956, ο πατέρας της Πατάκι ήταν αξιωματικός του στρατού της χώρας. Μετά την επανάσταση έγινε οικονομικός ερευνητής. Η μητέρα της Πατάκι ήταν διοικητική υπάλληλος στο Υπουργείο Υγείας. Η Πατάκι πέρασε τα παιδικά της χρόνια στη Βουδαπέστη. Μετά την αποφοίτησή της, εργάστηκε ως επαγγελματίας διερμηνέας, έχοντας περάσει από εξετάσεις γερμανικών και ισπανικών για ξεναγούς.

Καριέρα
-------

### Μόντελινγκ

Ενώ συνόδευε μια ομάδα σε μια επίσκεψη σε έναν οίκο μόδας της Βουδαπέστης στα τέλη της δεκαετίας του 1960, η Πατάκι ανακαλύφθηκε από τον ιδιοκτήτη του οίκου που την ενθάρρυνε να γίνει μοντέλο.  Το 1970, μια φωτογραφία της Πατάκι από την Αντρέα Νέμεθς    ανακαλύφθηκε από τον γραφίστα Γιόζεφ Φίντα,  διευθυντή δημοσίων σχέσεων της ετιαρείας Kőbánya Pharmaceuticals. Η Πατάκι έγινε το μοντέλο στην αφίσα για τη σειρά καλλυντικών Fabulon της εταιρείας αυτής κατά τις δεκαετίες του 1970 και του 1980. Σχολιάζοντας την καριέρα της στο μόντελινγκ με την εταιρεία, η Πατάκι είπε: «.. .Νομίζω ότι επηρεάστηκα περισσότερο από τις γυναίκες παρά από τους άνδρες. Δεν είναι τυχαίο που με επέλεξαν να είμαι το πρόσωπο ενός γυναικείου καλλυντικού. Ο ειδικός που με επέλεξε για αυτό το καθήκον ήταν μια γυναίκα που αναζητούσε ένα πρόσωπο για να στοχεύει σε γυναίκες.. .  Η Πατάκι έκανε επίσης το μοντέλο σε αρκετές διαφημίσεις για πολλά διεθνή προϊόντα, συνεργαζόμενη με φωτογράφους όπως οι János Fenyő, Gábor Modos και Miklós Lengyel. 

Το 2003 η Πατάκι εμφανίστηκε στο περιοδικό *Elle*.  Το 2014, ήταν η πρώτη "It Woman" της Ουγγαρίας στην καμπάνια της L'Oréal *Professionnel It Looks*.  Το 2015, το 2016 και το 2017 το περιοδικό Forbes την επέλεξε ως την 9η γυναίκα της Ουγγαρίας με τη μεγαλύτερη επιρροή στον πολιτισμό. 

### Παραγωγός ταινιών και επιχειρηματίας

Τη δεκαετία του 1980, η Πατάκι έγινε επιχειρηματίας ενώ εργαζόταν ακόμα ως μοντέλο, ανοίγοντας μια αλυσίδα τριών μπουτίκ μόδας. Ασχολήθηκε επίσης με την αγορά ακινήτων.  Μέχρι τη δεκαετία του 1990, η Πατάκι είχε γίνει γνωστή ως παραγωγός ταινιών στη χώρα της. Αυτή και ο σύζυγός της, Γκάμπορ Κόβακς, ένας από τους ιδρυτές και διευθυντές της κοινής επιχείρησης Filmpartners,  συνέβαλαν σημαντικά στην επιτυχία ουγγρικών ταινιών όπως οι ταινίες της σειράς *Üvegtigris* (*Γυάλινος τίγρης*) που κυκλοφόρησαν το 2001, το 2006 και το 2010 αντίστοιχα.  Το 2003 η Πατάκι ήταν μία από τις πενήντα πιο επιτυχημένες γυναίκες στην Ουγγαρία σε έναν κατάλογο που συντάχθηκε από το *Magyar Hírlap*.

Το 2011 έγινε η ιδρυτική διευθύνουσα σύμβουλος της Ένωσης Ανεξάρτητων Παραγωγών.  Το 2016 συνέβαλε στη δημιουργία της πειραματικής ταινίας *The Copyist*,  που έκανε το ντεμπούτο της στον Διεθνή Διαγωνισμό Ταινιών Κινουμένων Σχεδίων Μικρού Μήκους του Φεστιβάλ του Παλμ Σπρινγκς.

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 360024.
2. ↑  Gelencsér, Gábor (2016-07-31). «Népszerű Filmkultúra Az Államszocializmus Korában». *Hungarológiai Közlemények* **17** (1): 1–15. doi:10.19090/hk.2016.1.1-15. ISSN 2406-3266.
3. ↑  «Fabulon a bőre őre plakát». 3 Δεκεμβρίου 2019. Αρχειοθετήθηκε από το πρωτότυπο στις 18 Μαρτίου 2017.
4. ↑  «A Fabulon márka története». *www.helia-d.hu* (στα Ουγγρικά). Ανακτήθηκε στις 3 Δεκεμβρίου 2019.
5. ↑  András, Bajtai (5 Φεβρουαρίου 2017). «Az első magyar szupermodell volt - Pataki Ági 65 évesen is ilyen dögös». *www.femina.hu* (στα Ουγγρικά). Ανακτήθηκε στις 3 Δεκεμβρίου 2019.
6. ↑  «Ma 65 éves Pataki Ági, az első magyar szupermodell». *nlc* (στα Ουγγρικά). 5 Σεπτεμβρίου 2016. Ανακτήθηκε στις 3 Δεκεμβρίου 2019.
7. ↑  «Még mindig bombázók az egykori szupermodellek». *Blikk.hu* (στα Ουγγρικά). 6 Ιουνίου 2016. Ανακτήθηκε στις 3 Δεκεμβρίου 2019.
8. ↑  «cca 1970-1980 Pataki Ágnes (1951-) az első magyar szupermodell fürdőruhát mutat be, 24x21 cm | 211. Online aukció: filatélia, numizmatika, képeslap, könyv, festmény, grafika, papírrégiség | Darabanth | 2013. 10. 01. kedd 18:00 | axioart.com». *cca 1970-1980 Pataki Ágnes (1951-) az első magyar szupermodell fürdőruhát mutat be, 24x21 cm | 211. Online aukció: filatélia, numizmatika, képeslap, könyv, festmény, grafika, papírrégiség | Darabanth | 2013. 10. 01. kedd 18:00 | axioart.com*. Ανακτήθηκε στις 3 Δεκεμβρίου 2019.
9. ↑  Versenyezni kell a férfiakkal?, VG.hu - 2014. május 27
10. ↑  «Németh Andrea». *www.fotomuveszek.hu* (στα Ουγγρικά). Ανακτήθηκε στις 6 Δεκεμβρίου 2019.
11. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Μαρτίου 2017. Ανακτήθηκε στις 30 Μαρτίου 2022.
12. ↑  Lajos, Csordás (12 Αυγούστου 2009). «A Fabulon-lány fabulája». *NOL.hu* (στα Ουγγρικά). Ανακτήθηκε στις 6 Δεκεμβρίου 2019.
13. ↑  «Történelem plakátokon». *DUOL* (στα Ουγγρικά). 6 Φεβρουαρίου 2010. Αρχειοθετήθηκε από το πρωτότυπο στις 7 Δεκεμβρίου 2019. Ανακτήθηκε στις 6 Δεκεμβρίου 2019.
14. ↑  «Pataki Ági – negyven éves korom után életmódot változtattam». *Útisúgó.hu*. Ανακτήθηκε στις 7 Δεκεμβρίου 2019.
15. 1 2  Zsigmond Márta: Ez a Divat Évkönyv '77 (antikvarium.hu)
16. ↑  «2014/15 őszi-téli It Looks A L'Oréal Professionnel magyar nagyköveteinek kollekciója». *Frizura & Szépség* (στα Ουγγρικά). 4 Νοεμβρίου 2014. Ανακτήθηκε στις 7 Δεκεμβρίου 2019.
17. ↑  Barbara, Thüringer (1 Απριλίου 2015). «Forbes: Lévai Anikó a legbefolyásosabb magyar nő». *index.hu* (στα Ουγγρικά). Ανακτήθηκε στις 6 Δεκεμβρίου 2019.
18. ↑  «Pataki Ági életében meghatározó a Fabulon és az Üvegtigris». *BAON* (στα Ουγγρικά). 15 Φεβρουαρίου 2020. Αρχειοθετήθηκε από το πρωτότυπο στις 16 Φεβρουαρίου 2020. Ανακτήθηκε στις 2 Απριλίου 2020.
19. ↑  Kati, Gőzsy (15 Νοεμβρίου 2011). «Vajnáéknál lehet az utolsó vágás joga». *index.hu* (στα Ουγγρικά). Ανακτήθηκε στις 7 Δεκεμβρίου 2019.
20. ↑  «Magyarok csinálták az első fénymásolóval készült narratív filmet». *hvg.hu* (στα Ουγγρικά). 8 Ιουνίου 2016. Ανακτήθηκε στις 6 Δεκεμβρίου 2019.
21. ↑  «Kreatív Online - Független magyar rövidfilm versenyez Palm Springsben». *Kreatív Online*. Ανακτήθηκε στις 6 Δεκεμβρίου 2019.